Ana Štefok

**Ana Štefok** (Zagreb, 1940. - Zagreb, 3. studenoga 2011.) bila je jedna od najpopularnijih hrvatskih pjevačica zabavne glazbe 1960-ih i 1970-ih godina, poznata po brojnim nastupima  na Opatijskom, Splitskom, Krapinskom i Zagrebačkom festivalu, televiziji i radiju. U medijima su je često nazivali hrvatskom Edith Piaf ili hrvatskom Connie Francis.

## Biografija
### Počeci
Ana Štefok počela je pjevati u crkvenom zboru u svom kvartu Trnje. Potom u nezaboravnom *Prvom pljesku u [[zagreb]]ačkom Varijeteu*. Imala je zvonki sopran, tako da je uskoro postala stalna gošća i pobjednica tada mnogobrojnih festivala zabavne glazbe.

### Popularnost
Prvu pobjedu ostvarila je na festivalu Zagreb '64 izvedbom pjesme "Balada" (u alternaciji sa Ivom Robićem) uz oduševljene ovacije publike i izlazeći pred nju na bis ravno 17 puta. Na sarajevskom festivalu *Vaš Šlager sezone* 1968. izvedbom pjesme "Molitva" Kemala Montena i Sabine Varešanović. Potom je pobijedila na Opatijskom festivalu 1970., otpjevavši pjesmu Alfia Kabilja "Želim malo nježnosti i ljubavi". Ostat će upamćena i po nastupima na Festivalu kajkavske popevke - Krapina, 1973. i pjesmi "Međimurje zeleno".

### Odlazak sa scene
Osamdesetih godina prošlog stoljeća počela se gasiti zvijezda popularnosti Ane Štefok. Godine 1989. potpuno se povukla sa scene i otada se pojavljivala samo kao gošća u HRT-ovim emisijama dokumentarnog programa. Zbog pada popularnosti i nesretne ljubavi završila je na odvikavanju od alkohola, a liječila se i od depresije.

### Smrt
Ana Štefok umrla je od posljedica srčanog udara 3. studenog 2011. godine u 72. godini života u svome stanu u zagrebačkom naselju Zapruđe.

## Diskografija
### Singl ploče
* Gitara Romana / Takav je život / Oprosti / Ti želiš to, 1963. Jugoton EPY 3248 
* Balada / Sve je isto ko pre, 1964. Jugoton SY 1276
* Bez majke / Fiesta Brasiliana  / Ne oplakujem  /  Lastavica, 1964. Jugoton EPY 3317 
* Pjesmom ti pričam / Svijet je pjesma / Santo Domingo / Upravo zato, 1966. Jugoton EPY 3600
* Nemoj nikad reći zbogom / Da to si ti / Hvala ti za ljubav / Ali danas ne, 1967. Jugoton EPY 3868 
* Uz tebe sam sretna / Poljubi me za kraj / Varaš se, znaj... / Čovjek za mene, 1968. Jugoton EPY 4006 
* Doviđenja, sretan put / Živim za tebe, 1969. Jugoton SY 1475
* Što me grije / Moje srce kuca ko tvoje, 1969. Jugoton SY 1398
* Želim malo nježnosti i ljubavi / Majko, nemoj plakati, 1970. Jugoton SY 1686-F
* Daj mi malo nade / U malom gradu, 1970. Jugoton SY 1598
* Koga ću zavoljeti? / Moje selo je pusto, 1971. Jugoton SY 1797
* Moj prijatelj vjetar / Pošla bih s tobom, 1974. Jugoton SY 22478
* Ako me sanjaš /  Još smo uvijek na početku, 1980. Jugoton SY-23616
*Probudi me /Split 1972/

### Albumi
*  *Ana Štefok*, 1970. Jugoton LPY-V-S-817 Ti odluči / Varaš se, znaj / Exodus / Čovjek za mene / Tebi, mama / Moje srce kuca ko tvoje / Ako želiš da me voliš / Balada / Nemoj nikada reći zbogom / Gitara romana / Pahuljica na tvom dlanu / Hvala ti za ljubav 
*  *Ana*, 1985., Jugoton
*  *Gitara romana*, 1998., Orfej
*  *Zlatna kolekcija*, 2009., Croatia records

## Izvori

## Vanjske veze
*Hrvatska glazbena unija: Ana Štefok (1940. - 2011.) 
*Preminula legendarna pjevačica Ana Štefok